Adrogė

Adrogė () – miestas Argentinoje, Buenos Airių provincijoje, Didžiųjų Buenos Airių aglomeracijoje, 23 km į pietus nuo Buenos Airių. Almirante Brauno partido centras. Geležinkelių mazgas (linijos į Mar del Platą, Buenos Aires, Vilja Elisą, Kanjuelasą). Praeina plentas Aveljaneda–Brandsenas. Tai daugiausia gyvenamasis Buenos Airių priemiestis. Yra kultūros namai, istoriniai XIX a. pab. – XX a. pr. pastatai.

 Istorija 
1870 m. įkurta Almirante Brauno gyvenvietė. Jos vietoje 1873 m. įkurtas ir suplanuotas architektų Nikolaso ir Chosė Kanalių (Canale) Adrogės miestas. Čia įsikūrė daugiausia anglų šeimos, geležinkelių valdybos pareigūnai.„Revolución y contrarrevolución en la Argentina“. Jorge Abelardo Ramos. 1970. Miestas pavadintas čia pirmiausia įsikūrusio Estebano Adrogės (Esteban Adrogué) garbei.

Po II pasaulinio karo Adrogėje įsikūrė lietuvių, 1964 m. įsikūrė Lietuvių senelių židinys.

Adrogėje vaikystę praleido Argentinos rašytojas Chorchė Luisas Borchesas.Jaime Alazraki. Critical Essays on Jorge Luis Borges. 1987.

 Sportas 
 Club Atlético Brown (futbolas)

 Šaltiniai 

Kategorija:Buenos Airių provincijos miestai